ગત બુધવારે ચાંદખેડાના ન્યુ સીજીરોડ પરના સર્જન કોમ્પ્લેક્સમાં આવેલી યાસિકા એન્ટરપ્રાઈઝ તેમજ આસપાસમાં આવેલી પાંચ દુકાનનાં તાળાં અજાણી વ્યક્તિએ તોડ્યાં હતાં, જેમાં તસ્કરો યાસિકા એન્ટરપ્રાઈઝમાંથી રૂ. ૧.૨૫ લાખના મોબાઈલ ફોનની ચોરી કરી ગયા હતા. ઘટનાના બે દિવસ બાદ એટલે કે શુક્રવારે રાત્રે કાલુપુર વિસ્તારમાં ટંકશાળ રોડ ઉપર પણ ચારેક જેટલી દુકાનનાં તાળાં તૂટ્યાં હતાં. ટંકશાળ રોડ રાત્રે પણ ધમધમતો હોય છે, છતાં તસ્કરો બેફામ બની ચોરી કરતા હોય છે.